Det var i første omgang en anmeldelse om husspektakel, der sendte politiet til Urbansgade 27 i Aalborg klokken kvart i seks onsdag morgen. Det viste sig dog, at være noget mere alvorligt. Den 47-årige beboer var blevet stukket med en kniv af en 23-årig mand. Politiet ved ikke, hvor mange gange den 47-årige mand er blevet stukket, men det blev i første omgang betegnet som alvorligt. Han er dog uden for livsfare nu Den 23-årige gerningsmand havde forladt stedet, da politiet ankom, men blev senere anholdt på sin adresse i Aalborg. De er begge kendt af politiet. Den 23-årige bliver fremstillet i grundlovsforhør klokken to. Det oplyser vagtchefen ved Nordjyllands Politi.

Opsummering:
Et skænderi udviklede sig til vold tidligt i morges. En 47-årig mand er sendt på hospitalet, men er uden for livsfare(OPDATERET 12:59)